L 18/696 Jurnalul Oficial al Uniunii Europene 23.1.2015 DECIZIA DE PUNERE ÎN APLICARE (UE) 2015/74 A COMISIEI din 3 decembrie 2014 de adoptare a celei de a opta actualizări a listei siturilor de importanță comunitară pentru regiunea biogeografică mediteraneeană [notificată cu numărul C(2014) 9098] COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (!, în special articolul 4 alineatul (2) al treilea paragraf, întrucât: (1) Regiunea biogeografică mediteraneeană, menționată la articolul 1 litera (c) punctul (iii) din Directiva 92/43/CEE, cuprinde teritoriile UE ale Greciei şi Ciprului, în conformitate cu articolul 1 din Protocolul nr. 10 la Actul de aderare din 2003 (?), precum şi ale Maltei și părţi din teritoriile UE ale Spaniei, Franței, Italiei, Portugaliei şi Croației şi, în conformitate cu articolul 355 alineatul (3) din tratat, teritoriul Gibraltarului, de ale cărui relații externe este responsabil Regatul Unit, astfel cum sunt specificate pe harta biogeografică aprobată la 20 aprilie 2005 de comitetul înființat prin articolul 20 din directiva respectivă (denumit în continuare „Comitetul Habitate”). (2) Lista inițială a siturilor de importanță comunitară pentru regiunea biogeografică mediteraneeană, în sensul Directivei 92/43/CEE, a fost adoptată prin Decizia 2006/613/CE a Comisiei ('). Această listă a fost actualizată ultima dată prin Decizia de punere în aplicare 2013/739/UE a Comisiei (). (3)  Siturile incluse în lista siturilor de importanță comunitară pentru regiunea biogeografică mediteraneeană fac parte din rețeaua Natura 2000, care reprezintă un element esențial al protejării biodiversității în Uniune. Pentru a înregistra progrese suplimentare în ceea ce priveşte înființarea efectivă a rețelei Natura 2000 și în contextul unei adaptări dinamice a reţelei respective, listele siturilor de importanță comunitară sunt revizuite periodic. (4) Din octombrie 2012, statele membre au propus situri suplimentare de importanță comunitară pentru regiunea biogeografică mediteraneeană în sensul articolului 1 din Directiva 92/43/CEE. Statele membre au transmis, de asemenea, modificări ale informațiilor referitoare la situri cuprinse în lista siturilor de importanță comunitară pentru regiunea biogeografică mediteraneeană. (5)  Pe baza proiectului de listă elaborat de Comisie de comun acord cu fiecare dintre statele membre în cauză, care identifică, de asemenea, situri ce găzduiesc tipuri de habitate naturale prioritare sau specii prioritare, ar trebui adoptată o listă actualizată a siturilor selectate ca situri de importanță comunitară pentru regiunea biogeografică mediteraneeană. Articolul 4 alineatul (4) şi articolul 6 alineatul (1) din Directiva 92/43/CEE se aplică siturilor nou incluse pe listă. (6)  Cunoştinţele privind existența şi repartizarea tipurilor de habitate naturale şi a speciilor evoluează în permanență ca urmare a controlului desfăşurat în conformitate cu articolul 11 din Directiva 92/43/CEE. Prin urmare, evaluarea şi selectarea siturilor la nivelul Uniunii au fost efectuate pe baza celor mai bune informații disponibile în momentul respectiv. (7)  Anumite state membre nu au propus suficiente situri pentru a îndeplini cerințele Directivei 92/43/CEE în ceea ce privește anumite tipuri de habitate și anumite specii. În plus, cunoştințele privind existența şi repartizarea unora dintre tipurile de habitate enumerate în anexa I și a unora dintre speciile enumerate în anexa II la Directiva 92/43/CEE sunt în continuare incomplete. În consecinţă, pentru tipurile de habitate şi speciile respective, nu se poate concluziona că rețeaua Natura 2000 este completă. (8) Din motive de claritate și transparență, Decizia de punere în aplicare 2013/739/UE ar trebui abrogată. (9)  Măsurile prevăzute de prezenta decizie sunt conforme cu avizul Comitetului Habitate, () JOL206,22.7.1992,p. 7. () JOL236,23.9.2003, p.957. () Decizia 2006/613/CE a Comisiei din 19 iulie 2006 de adoptare, în conformitate cu Directiva 92/43/CEE a Consiliului, a listei siturilor de importanță comunitară pentru regiunea biogeografică mediteraneeană (JO L 259, 21.9.2006, p. 1). (“) Decizia de punere în aplicare 2013/739/UE a Comisiei din 7 noiembrie 2013 de adoptare a ceşei de a șaptea liste actualizate a siturilor de importanță comunitară pentru regiunea biogeografică mediteraneeană (JO L 350,21.12.2013, p. 101).